**ΤΟΜΕΙΣ και ΕΙΔΙΚΟΤΗΤΕΣ ΣΤΟ ΛΥΚΕΙΟ ΤΗΣ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ**

**Σύμφωνα με την πρόταση διαλόγου το νέο ΛΥΚΕΙΟ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ θα έχει την παρακάτω δομή:**

* **Α΄ ΤΑΞΗ ΕΝΙΑΙΑ**
* **Β΄ ΤΑΞΗ ΤΟΜΕΙΣ**
* **Γ΄ ΤΑΞΗ ΕΙΔΙΚΟΤΗΤΕΣ**

**Μετά την αποφοίτηση, προαιρετική Τάξη ειδίκευσης και μαθητείας.**

- Αυτό το σχήμα (Α΄ τάξη - ενιαία, Β΄ τάξη - τομέας, Γ΄ τάξη - ειδικότητα, «4ο» έτος - ειδίκευση-μαθητεία) έχει τα παρακάτω πλεονεκτήματα:

1. εξυπηρετεί περισσότερο την αποφυγή της πρώιμης ειδίκευσης των μαθητών / μαθητριών βοηθώντας τους να επιλέξουν με μεγαλύτερη ωριμότητα ειδικότητα και επάγγελμα,

2. συμβάλλει στην παροχή στέρεων γενικών γνώσεων, απαραίτητων για τη διαμόρφωση της προσωπικότητας των νέων, συμβατών με την ηλικία της εφηβείας,

3. συμβάλλει, επίσης, στην παροχή τεχνολογικών - επαγγελματικών γνώσεων του αντίστοιχου τομέα που θα αποτελούν τη βάση πάνω στην οποία θα «χτιστεί» η ειδικότητα στο τελευταίο έτος αλλά και η ειδίκευση μέσω της μαθητείας για τους αποφοίτους,

4. δημιουργείται, έτσι, ένα ενιαίο μοντέλο επαγγελματικού σχολείου χωρίς διακρίσεις ανάμεσα στις επιλογές των μαθητών/-τριών,

5. παρέχει περισσότερες διεξόδους στους/στις απόφοιτους,

6. δίνει τη δυνατότητα ευκολότερων επαγγελματικών επαναπροσδιορισμών στους/στις αποφοίτους του (π.χ. μετά την αποφοίτηση, με ένα χρόνο σπουδών αποκτούν και δεύτερη ειδικότητα, εφόσον το επιθυμούν, ή αλλάζουν προσανατολισμό),

7. συμβάλλει στην ομαλή ένταξη των αποφοίτων στην αγορά εργασίας, φέρνοντας πιο κοντά με τη μαθητεία τις προϋποθέσεις άδειας άσκησης επαγγέλματος, η οποία είναι απαραίτητη σε ορισμένες ειδικότητες.

.

**ΠΡΟΤΑΣΗ ΔΙΑΡΘΡΩΣΗΣ ΛΥΚΕΙΟΥ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ**

1. **Τομέας Μηχανολογίας**

1. Τεχνικός Μηχανολογικών Εγκαταστάσεων και Κατασκευών

2. Τεχνικός Θερμικών και Υδραυλικών Εγκαταστάσεων και Τεχνολογίας Πετρελαίου και Φυσικού Αερίου

3. Τεχνικός Εγκαταστάσεων ψύξης αερισμού και κλιματισμού

4. Τεχνικός Οχημάτων

5. Τεχνικός Μηχανοσυνθέτης αεροσκαφών

**2. Τομέας Ηλεκτρολογίας, Ηλεκτρονικής και αυτοματισμού**

1. Τεχνικός Ηλεκτρονικών και Υπολογιστικών Συστημάτων, Εγκαταστάσεων, Δικτύων και Τηλεπικοινωνιών

2. Τεχνικός Ηλεκτρολογικών Συστημάτων, εγκαταστάσεων και Δικτύων

**3. Τομέας Διοίκησης – Οικονομίας**

1. Υπάλληλος Διοίκησης και Οικονομικών Υπηρεσιών

2. Υπάλληλος Τουριστικών επιχειρήσεων

3. Υπάλληλος αποθήκης και συστημάτων εφοδιασμού

4. Υπάλληλος Εμπορίας και Διαφήμισης

**4. Πληροφορικής**

1. Τεχνικός Εφαρμογών Πληροφορικής

2. Τεχνικός Υπολογιστικών και δικτυακών συστημάτων

**5. Τομέας Γεωπονίας, Τροφίμων και Περιβάλλοντος**

1. Τεχνικός Φυτικής Παραγωγής

2. Τεχνικός Ζωικής Παραγωγής

3. Τεχνικός Τεχνολογίας Τροφίμων και Ποτών

4. Τεχνικός Ανθοκομίας και Αρχιτεκτονικής Τοπίου (Έργων Τοπίου και Περιβάλλοντος)

**6. Τομέας Ναυτιλιακών Επαγγελμάτων**

1. Πλοίαρχος Εμπορικού Ναυτικού

2. Μηχανικός Εμπορικού Ναυτικού

**7. Τομέας Υγείας – Πρόνοιας – Φροντίδας**

1. Βοηθός Νοσηλευτή

2. Βοηθός Ιατρικών –Βιολογικών Εργαστηρίων

3. Βοηθός Βρεφονηπιοκόμων

4. Βοηθός Φυσικοθεραπευτή

5. Βοηθός Οδοντοτεχνίτη

6. Βοηθός Ακτινολογικών Εργαστηρίων

7. Βοηθός Φαρμακείου

8. Αισθητικής Τέχνης

9. Κομμωτικής Τέχνης

**8. Τομέας Εφαρμοσμένων Τεχνών**

1. Γραφικών Τεχνών

2. Αργυροχρυσοχοΐας

3. Συντήρησης Έργων Τέχνης – Αποκατάστασης

4. Σχεδίασης και Παραγωγής Ενδύματος

**9**.  **Δομικών έργων, Δομημένου περιβάλλοντος και σχεδιασμού χώρων**

1. Τεχνικός Δομικών Έργων και Γεωπληροφορικής

2. Τεχνικός Σχεδιασμού Εσωτερικών Χώρων